4.7.2022
RO
Jurnalul Oficial al Uniunii Europene
C 255/7
V (Anunțuri)
PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI
COMISIA EUROPEANĂ Notificare prealabilă a unei concentrări (Cazul M.10829 – KKR / HITACHI TRANSPORT SYSTEM) Caz care poate face obiectul procedurii simplificate (Text cu relevanță pentru SEE)
(2022/C 255/07)
1.
La data de 24 iunie 2022, Comisia a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — KKR & Co.
Inc. (S.U.A), — Hitachi Transport System, Ltd.
(Japonia).
KKR & Co.
Inc. va dobândi, în sensul articolului 3 alineatul (1) litera (b) din Regulamentul privind concentrările economice, controlul unic asupra întregii întreprinderi Hitachi Transport System.
Concentrarea se realizează printr-o ofertă publică anunțată la data de 28 aprilie 2022.
2.
Activitățile economice ale întreprinderilor respective sunt următoarele:
— KKR & Co. este o firmă de investiții la nivel mondial care oferă soluții alternative în materie de gestionare a activelor și de piețe de capital, precum și soluții în materie de asigurare.
KKR sponsorizează fonduri de investiții care investesc în active de capital privat, de credit și active reale și are parteneri strategici care gestionează fonduri de hedging. — Hitachi Transport System este o societate cu sediul în Japonia care își desfășoară activitatea în domeniul furnizării de servicii generale de logistică contractuală și de servicii de expediere de mărfuri. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
4.
Comisia invită părțile terțe interesate să îi prezinte eventualele observații cu privire la operațiunea propusă.
(1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.